**LĒMUMS**

Liepājā

|  |  |
| --- | --- |
| 2023. gada 24. augustā |  Nr.289/9(prot. Nr.9, 25.§) |

Par izsoles noteikumu apstiprināšanu

kustamās mantas atsavināšanas

trešajai izsolei

 Lai apstiprinātu trešās elektroniskās izsoles noteikumus, tostarp kustamās mantas nosacīto cenu (izsoles sākumcenu), ņemot vērā, ka pirmā un otrā elektroniskā izsole bijusi neveiksmīga, jo uz izsolēm nebija autorizējies neviens izsoles dalībnieks, un lai nodrošinātu racionālu un lietderīgu pašvaldības kustamās mantas, kas nav nepieciešama funkciju nodrošināšanai, apsaimniekošanu, pamatojoties uz Publiskas personas mantas atsavināšanas likuma 3. panta pirmās daļas 1. punktu un otro daļu, 4. panta pirmo daļu, 11 daļu un otro daļu, 6. panta otro un trešo daļu, 8. panta ceturto un piekto daļu, 9. panta trešo daļu, 32. panta otrās daļas 1. punktu, Liepājas pilsētas domes 2018. gada 15. marta nolikuma Nr.11 “Liepājas pilsētas pašvaldības iestādes “Komunālā pārvalde” nolikums” 8.3. apakšpunktu, 2023. gada 27. jūlija “Cirsmu novērtējumiem” un izskatot Liepājas valstspilsētas pašvaldības domes pastāvīgās Finanšu komitejas 2023. gada 17. augusta lēmumu (sēdes protokols Nr.8), Liepājas valstspilsētas pašvaldības dome **nolemj:**

1. Atzīt Liepājas pilsētas pašvaldības iestādes “Nekustamā īpašuma pārvalde” bilancē esošas kustamās mantas – augošu koku cirtes (galvenā izlases un kopšanas cirte) ar stumbra krāju 940 m3, kas atrodas Grīņu ielā 1/3 (kadastra Nr.17000150113) un Liedaga ielā 9 (kadastra 17000430086) – otro elektronisko izsoli ar augšupejošu soli par nenotikušu.

2. Apstiprināt kustamās mantas – augošu koku cirtes (galvenā izlases un kopšanas cirte) ar stumbra krāju 940 m3, kas atrodas Grīņu ielā 1/3 (kadastra Nr.17000150113) un Liedaga ielā 9 (kadastra Nr.17000430086) – nosacīto cenu (trešās izsoles sākumcenu) 23 700,00 EUR (divdesmit trīs tūkstoši septiņi simti *euro*).

3. Apstiprināt Liepājas valstspilsētas pašvaldības domes 2023. gada 24. augusta noteikumus Nr.36 “Kustamās mantas – cirsmu, kas atrodas Grīņu ielā 1/3 un Liedaga ielā 9, Liepājā – trešās izsoles noteikumi”.

4. Liepājas pilsētas pašvaldības iestādei “Komunālā pārvalde” atbilstoši Publiskas personas mantas atsavināšanas likuma prasībām organizēt kustamās mantas atsavināšanu.

5. Liepājas pilsētas pašvaldības iestādei “Komunālā pārvalde” izsoles rezultātā iegūtos līdzekļus ieskaitīt Liepājas valstspilsētas pašvaldības budžetā un divu nedēļu laikā pēc līdzekļu ieskaitīšanas iesniegt Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldē un Liepājas pilsētas pašvaldības iestādē “Nekustamā īpašuma pārvalde” detalizētu atskaiti.

6. Liepājas valstspilsētas pašvaldības izpilddirektoram kontrolēt lēmuma izpildi

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Komunālajai pārvaldei, Nekustamā īpašuma pārvaldei, pašvaldības izpilddirektoram, Juridiskajai daļai, Finanšu pārvaldei |